**VAGYON- ÉS KOMBINÁLT FELELŐSSÉGBIZTOSÍTÁSI SZERZŐDÉS**

amely létrejött egyrészről

|  |  |
| --- | --- |
| ***1, név:*** |  |
| székhely: |  |
| cégjegyzékszám: |  |
| adószám: |  |
| végzett főtevékenység: |  |
| Számlavezető: |  |
| Pénzforgalmi jelzőszám: |  |

mint Szerződők/Biztosítottak (a továbbiakban: „**Szerződők/Biztosítottak(ak)**”),

másrészről:

|  |  |
| --- | --- |
| Biztosító: |  |
| székhely: |  |
| cégjegyzékszám: |  |
| adószám: |  |
| Számlavezető: |  |
| Pénzforgalmi jelzőszám: |  |

mint Biztosító (a továbbiakban: **Biztosító**)

a továbbiakban együtt, mint **Felek** - között az alábbiak szerint.

**Preambulum**

Szerződő/Biztosított(ak), mint Ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) Második rész XV. fejezet szerint közbeszerzési eljárást folytatott le **„*vagyon- felelősségbiztosítás, D&O (vezető tisztségviselők felelősségbiztosítása) és csoportos személybiztosítási szolgáltatások beszerzésére*”** tárgyában 2017/S 081-156287 számon.

Szerződő/Biztosított(ak) a közbeszerzési eljárásban hozott döntése szerint a nyertes ajánlattevő a(z) ………………………. Biztosító lett. **Felek megállapodnak, hogy Biztosítónak a jelen szerződés tárgyára vonatkozó általános szerződési feltételeit alkalmazzák.**

Az eljárás dokumentumaiban foglalt jogi, szavatossági, mennyiségi és minőségi feltételek a Biztosítóra nézve kötelező érvényűek a szerződés és a hosszabbítás időtartama alatt.

Jelen szerződés alapján az alábbiakban részletezett feltételek szerint, valamint a jelen szerződés elválaszthatatlan mellékleteiben foglaltak tartalmának megfelelően a Biztosító fedezetet nyújt a Szerződők/Biztosított(ak) tulajdonában, vagyonkezelésében, megőrzésében, biztosítási érdekeltségében lévő, vagy a szerződés hatálya alatt abba kerülő vagyontárgyakra, valamint Szerződő/Biztosított(ak) felelősségi kockázataira.

1. **A szerződés tárgya**
2. Szerződő/Biztosított(ak) a vagyonbiztosítást a jelen szerződés elválaszthatatlan mellékletét képező Műszaki Specifikáció részét képező vagyonrészletezőben feltüntetett vagyontárgyakra, vagyonértékekre, többletköltségekre köti meg.
3. Szerződő/Biztosított(ak) a felelősségbiztosítást a jelen szerződés elválaszthatatlan részét képző Műszaki Specifikációban feltüntetett kockázati körökre, tevékenységekre köti meg.
4. Szerződők/Biztosított(ak) a jelen szerződésben foglalt jogaikat, kötelezettségeiket a saját tulajdonukban, vagyonkezelésükben, megőrzésükben, biztosítási érdekeltségükben lévő vagy a szerződés hatálya alatt abba kerülő vagyontárgyak vonatkozásában külön-külön gyakorolják.
5. A vagyonbiztosítás esetében:

A Biztosító azokra a vagyontárgyakra, amelyek jelen szerződés 1. számú mellékletét képező Vagyonrészletezőben (adatközlőben) feltüntetésre kerültek a Műszaki Specifikáció megfogalmazása(i) alapján a biztosítási jogviszony kialakítása és fenntartása feletti érdek megjelenik - jelen szerződés alapján határozott időtartamra - a Műszaki Specifikációban foglaltaknak megfelelő biztosítási fedezetet vállal.

1. A felelősségbiztosítás esetében

A Biztosító azokra a kockázati körökre, melyek a Műszaki Specifikáció megfogalmazása(i) alapján Szerződő/Biztosított(ak) vonatkozásában megjelenik - a jelen szerződés alapján határozott időtartamra – a Műszaki Specifikációban foglaltaknak megfelelő biztosítási fedezetet vállal.

1. Szerződő/Biztosított(ak) vállalja, hogy a biztosítási díjat a jelen szerződésben foglaltak szerint megfizeti Biztosító részére.
2. A biztosítási szerződés hatálya alatt a Szerződő / Biztosított(ak) részéről felmerülő, a szerződés létrejötte utáni biztosítási igény lefedése érdekében a Szerződő/Biztosított(ak) eltérhet(nek) +30%-os érték növekedésig.
3. **A szerződés hatálya**
4. Jelen szerződés hatályba lépésének időpontja a jelen szerződés aláírásának napja, de legkorábban …………………………………………………. 00:00 perc.
5. Jelen szerződés határozott tartamra jön létre. A határozott tartam lejáratának időpontja: ………………………………………. 24:00 perc.
6. Felek megállapodnak abban, hogy a szerződés hatályát – változatlan műszaki és pénzügyi feltételek mellett – 2 alkalommal, alkalmanként 1 évvel meghosszabbíthatják. Az aktiválás a II./2. pont szerinti határozott időtartam utolsó évfordulója előtt legkésőbb 180 nappal, a Szerződők által a Biztosítóhoz intézet egyoldalú, írásos jognyilatkozatával történik..
7. A vagyon-, valamint felelősségbiztosítási szerződés évfordulója: Tárgyév január első napja/Minden év január első napja. A jelen szerződés vonatkozásában a kockázatviselés kezdetét, a fedezetbe vonásra irányadó szabályokat, valamint a fedezetből történő törlést a jelen szerződés elválaszthatatlan mellékletét képező Műszaki Specifikáció szabályozza.
8. **A biztosítási díj**
9. A biztosítás szerződés induló éves díja az 1. számú melléklet szerinti Vagyonrészletező, valamint a megadott Mérleg adatok, dolgozói létszám, bérköltség alapul vett díjszámítás vonatkozásában a jelen szerződéshez 2. számú mellékletként csatolt felolvasólapon szereplő összeg.
10. A biztosítási szerződés teljesítése kapcsán, a rendezett jogalapú káresemények esetében a Biztosító szakértője által készített kárszámítás (becsült kárösszeg) előlegként kifizetett %-os mértéke: ……[[1]](#footnote-2)%
11. Felek megállapodnak abban, hogy a Biztosító a jelen szerződésben meghatározott díjtételt a jelen megállapodás hatálya alatt nem változtatja.
12. A biztosítói díjképzés részletes szabályait a jelen szerződés elválaszthatatlan mellékletét képező Műszaki Specifikáció szabályozza.
13. Az első és minden további esedékes díjrészlet megfizetésére az induló állomány vonatkozásában a Műszaki Specifikációban foglaltak az irányadók.
14. A Szerződő/Biztosított(ak) az ellenértéket ……….. díjfizetés mellett 30 napos fizetési határidővel, banki átutalással egyenlíti ki a Ptk. 6:130. § (1)–(2) bekezdésében foglaltak szerint, az Art. 36/A. § figyelembevételével.
15. Felek megállapodnak abban, hogy a Biztosító a jelen szerződésben foglaltak maradéktalan teljesítését jogosult számláját benyújtani. Biztosító tudomásul veszi, hogy a számlát a mindenkori adózási, illetve számviteli jogszabályoknak megfelelően köteles kiállítani. Biztosító a számlán Szerződőként/Biztosított(ak)ként a következő megnevezéseket köteles használni:

|  |  |
| --- | --- |
| Név: |  |
| Cím: |  |
| Adószám: |  |

1. A Biztosító az aktuális biztosítási díjról számlát bocsát ki a Szerződő/Biztosított(ak) részére, melyet minden esetben a Műszaki Specifikációban megadott kommunikációs út meghatározásai alapján küld meg.
2. A Biztosító a számlát úgy köteles kiállítani, hogy annak fizetési határideje tekintetében az előzetes postai és az alkuszi közreműködés időszaka is beszámításra kerüljön, amely 20 nap. A Szerződő/Biztosított(ak) a számla beérkezésétől számított 15 napon belül köteles azt felülvizsgálni és visszautasítás esetén a Biztosítót erről írásban értesíteni. Szerződő felek megállapítják, hogy a számla fizetési határidejét a szabályszerűen és a megfelelő adatokkal kiállított számla kézhezvételétől számítják.
3. A Szerződő/Biztosított(ak) késedelmes fizetése esetében Biztosító jogosult a Ptk. 6:155. § (1) bekezdésben meghatározottak szerinti késedelmi kamatot felszámítani az elfogadott számla összege után a késedelmes napokra számítva. A Szerződő/Biztosított(ak) nem köteles kamatot fizetni a vitatott vagy jóvá nem hagyott számlák összege után.
4. A biztosítási díjat valamennyi számla vonatkozásában a Kbt. 130.§ (1) bekezdése, a Ptk. 6:130.§ (1) bekezdése, és az Art 36/A.§-a szerint, a Szerződő(k) a meghatározott bontásban fizeti meg, a tárgyidőszak első hónapjában kiállított számla alapján előre, oly módon, hogy azt, a helyes számla kézhezvételétől számított 30 napon belül történő banki utalással teljesíti a Biztosító számára. Ha ez munkaszüneti nap, akkor az ezt megelőző munkanap.
5. A finanszírozási és fizetési feltételekre a Kbt. 135. § (5) és (6) bekezdései is irányadók.
6. A kifizetés során az adózás rendjéről szóló 2003. évi XCII. törvény 36/A. § szerint kell eljárni. Ennek megfelelően Biztosító köteles legkésőbb a fizetési határidőig a Szerződő/Biztosított(ak) részére megküldeni egy a tényleges kifizetés napjától számított 30 napnál nem régebbi nemleges adóigazolást, de ez nem szükséges, amennyiben szerepel a Nemzeti Adó- és Vámhivatal köztartozásmentes adózói adatbázisában. A Szerződő/Biztosított(ak) felhívja Biztosító figyelmét az Art 36/A. § (9) bekezdésére. A Szerződő/Biztosított(ak) csak a 30 napnál nem régebbi együttes nemleges adóigazolás birtokában, illetve Biztosítónak a Nemzeti Adó- és Vámhivatal köztartozásmentes adatbázisában történő szereplése esetén egyenlíti ki a benyújtott számla ellenértékét. A Szerződő/Biztosított(ak)nak a nemlegesnek minősülő együttes adóigazolás átadása, bemutatása vagy megküldése hiányában vissza kell tartania a kifizetést. Az együttes nemleges adóigazolás késedelmes megküldése miatti fizetési késedelem időszakára Biztosító késedelmi kamatot nem számíthat fel.
7. Felek megállapodnak abban, hogy a biztosítási díj a Biztosító valamennyi költségét magába foglalja, erre figyelemmel a Biztosító a biztosítási díjon felül egyéb díjat vagy költséget nem számíthat fel.
8. Biztosító nem fizethet, illetve számolhat el a biztosítási díjban a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Biztosító adóköteles jövedelmének csökkentésére alkalmasak.
9. Biztosító vállalja, hogy a szerződés teljesítésének teljes időtartama alatt tulajdonosi szerkezetét a Szerződő/Biztosított(ak) számára megismerhetővé teszi és a Kbt. 143. § (3) bekezdése szerinti ügyletekről a Szerződő/Biztosított(ak)t haladéktalanul értesíti.
10. **A teljesítésre vonatkozó szabályok**
11. Biztosító kijelenti, hogy a jelen szerződésben vállalt feladatok ellátásához a szükséges szakértelemmel, szakmai tapasztalattal és jártassággal rendelkezik, kijelenti, hogy a legjobb szakmai tudása szerint, a vonatkozó jogszabályok, hatósági és egyéb előírások maradéktalan betartása mellett jár el. Biztosító kijelenti, hogy a vállalt feladatok elvégzéséhez szükséges engedélyekkel rendelkezik.
12. Biztosító kijelenti, hogy a szerződés tárgyát, az ellátandó feladatok lényeges jellemzőit és a biztosítási szolgáltatásteljesítésének egyéb feltételeit megismerte.
13. **A biztosítási esemény bekövetkezésekor követendő eljárás**
14. A Szerződő/Biztosított(ak) a Biztosító megkeresése alapján a károsodott vagyontárgyak azonosításához szükséges adatokat, információkat megfelelő időben megadja; a káresemény helyszínét, a kárkörülményeket bemutatja. A kárkörülményeket dokumentálja, kárenyhítési kötelezettségeinek eleget tesz. A károsodás helyreállítását csak a működéséhez szükséges mértékig végzi el a Biztosító által szervezett szemle időpontjáig.
15. A Szerződő/Biztosított(ak) a hozzá érkező kárigényekről a megfelelő időben tájékoztatja Biztosítót.
16. **Alvállalkozó, közreműködő igénybevétele**
17. Biztosító alvállalkozót igénybe vehet a Kbt 138.§-ában foglaltakra figyelemmel. Biztosító a jogosan igénybe vett alvállalkozóért úgy felel, mintha a tevékenységet maga végezte volna, alvállalkozó jogosulatlan igénybevétele esetén pedig felelős minden olyan kárért is, amely anélkül nem következett volna be. A teljesítésbe bevont alvállalkozót a Biztosítóra vonatkozó titoktartási kötelezettség megegyező mértékű titoktartási kötelezettség terheli.
18. A teljesítéshez a Biztosító a közbeszerzési eljárás során az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni. E szervezetek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Kbt 138.§ (2) bekezdése szerinti feltételek teljesülnek. Az igénybe vett szervezetekre irányadóak a Ptk. közreműködőkre vonatkozó szabályai.
19. Biztosító köteles alvállalkozóját tájékoztatni, hogy a 200.000,- Ft feletti kifizetések esetén az Art. 36/A. §-ban foglalt rendelkezések szerint fog eljárni.
20. **A szerződés módosítása, megszűnése**
21. Felek tudomással bírnak arról, hogy jelen szerződésnek módosítására kizárólag felek közös megegyezésével, írásban a Kbt. 141. §-ában foglaltak szerint van mód. Nem minősül szerződésmódosításnak a Felek cégjegyzékben nyilvántartott adataiban, így különösen a székhelyében, képviselőiben, számlavezető bankjában, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. **Nem minősül szerződésmódosításnak a vagyonértékek, mennyiségek műszaki specifikációban rögzített mértéke szerinti, tűréshatáron belüli változása sem.** Az említett változásokról az érintett fél a másik felet – az eset körülményeitől függően – vagy előzetesen írásban, a Műszaki Specifikációban rögzítettek szerint, vagy ha érintett változás a Műszaki Specifikációban nem szerepel, akkor a változás bekövetkezését követő 10 munkanapos határidővel köteles értesíteni.
22. Jelen szerződés határozott tartamú, ahol a szerződő felek a szerződés időtartama alatt a felmondás jogát kizárják. Kivételt képez ez alól, ha a Szerződő / Biztosított(ak) tekintetében az állami/önkormányzati, vagy egyéb átszervezés miatt a Szerződő / Biztosított(ak)ra kiható jelentős mértékű változás áll be. Ebben az esetben Szerződő / Biztosítottak(ak) egyoldalú nyilatkozattal bármely, a szerződés hatálya alá tartozó naptári napra, a meghatározott naptári nap előtt legalább 180 egész napos felmondási idővel a szerződést megszüntethetik.
23. A Kbt. 143. § (1) bekezdése alapján a Szerződő / Biztosítottak(ak) jelen szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Biztosító nem biztosítja a Kbt. 138. §-ban foglaltak betartását, vagy a Biztosító személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

1. A Kbt. 143. § (2) bekezdése alapján a Szerződő/Biztosított(ak) köteles a jelen szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a Biztosító tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
2. Szerződő/Biztosított(ak) a Kbt. 143. § (3) bekezdése alapján jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha
3. Biztosítóban közvetetten vagy közvetlenül 25 %-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel;
4. Biztosítóban közvetetten vagy közvetlenül 25 %-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.
5. Szerződő/Biztosított a Biztosító súlyos szerződésszegése esetén jogosult a szerződést azonnali hatállyal felmondani, vagy attól elállni. A Biztosító súlyos szerződésszegésének minősül különösen, de nem kizárólagosan, ha:
6. a teljesítést jogos ok nélkül megtagadja vagy megszakítja, vagy a teljesítés egyéb, a felelősségi körébe tartozó okból elmarad, illetve együttműködési kötelezettségét a Szerződő/Biztosított írásbeli felszólítása ellenére sem teljesíti,
7. olyan okból, amelyért felelős a szerződésben vállalt teljesítési rész-, vagy véghatáridő vonatkozásában a szerződésben vagy a Műszaki Specifikációban foglaltakhoz képest több, mint 5 napos késedelembe kerül,
8. a késedelemi kötbér a maximális mértéket eléri,
9. Szerződő/Biztosított írásbeli felszólítása ellenére nem a jelen szerződés szerint teljesít,
10. Biztosító felfüggeszti a kifizetéseit, ellene jogerősen felszámolási eljárást rendelnek el, legfőbb szerve a társaság végelszámolásának megkezdéséről, felszámolásának kezdeményezéséről határoz, vagy ha ellene csődeljárás indul és a vonatkozó jogszabályok alapján tartott tárgyaláson a hitelezőktől nem kap előzetes egyetértést a fizetési haladék megszerzésére, vagy bírósági döntés szerint a csődeljárás során a hitelezőkkel nem jön létre egyezség.
11. Amennyiben a Biztosító olyan okból, amelyért felelős elmulasztja a szerződésben, vagy a Műszaki Specifikációban foglalt kötelezettségeinek teljesítését a szerződésben vállalt határidőn belül, a Szerződő/Biztosított a szerződésszegésből eredő kárának megtérítésén túl késedelmi kötbérre jogosult, amelynek mértéke minden késedelmesen teljesített nap után 10.000 Ft, de legfeljebb 300.000 Ft
12. Amennyiben a Biztosító olyan okból, amelyért felelős a szerződésben, vagy a Műszaki Specifikációban foglalt kötelezettségeit nem teljesíti, vagy a szerződés meghiúsul vagy ellehetetlenül olyan okból, amelyért a Biztosító felelős, illetve ha a Szerződő/Biztosított a Biztosító más súlyos szerződésszegése miatt felmondási jogát gyakorolja, úgy a Szerződő/Biztosított meghiúsulási kötbérre jogosult, melynek mértéke 500.000 Ft.
13. Felek rögzítik, hogy a fentiek szerinti felmondás esetén a Biztosító a szerződés megszűnése előtt már teljesített szolgáltatás szerződésszerű időszakának pénzbeli ellenértékére jogosult.
14. A VIII. fejezet 3-4-5-6. ponttól eltérő esetben a biztosítási időszakon belül a szerződés csak a felek **közös megegyezésével** szüntethető meg.
15. A szerződés – egyidejűleg a Biztosító kockázatviselése – a biztosítási díj be nem fizetése esetén a biztosítási díj esedékességét követő 90. napon megszűnik a Szerződő/Biztosított(ak) tekintetében, ha addig a hátralékos díjat nem fizették meg és a Szerződő/Biztosított(ak) halasztást nem kapott, illetőleg a Biztosító a díjkövetelést bírósági úton nem érvényesítette.
16. Ha a Szerződő/Biztosított(ak) biztosítási érdeke megszűnik vagy a biztosítási esemény bekövetkezése lehetetlenné vált, erről a Biztosítót haladéktalanul, de legkésőbb 10 munkanapon belül írásban értesíteni kell. A szerződés, illetve annak vonatkozó része az érdekmúlást követő nappal megszűnik. A Biztosító az érdekmúlás napjával bezárólag viseli a kockázatot és a Szerződő/Biztosított(ak) e napig köteles a díj fizetésére. A megszűnés napját és a jogkövetkezményeit Felek írásban rögzítik.
17. **Egyéb rendelkezések**
18. A Felek a saját tevékenységi körükbe eső cselekményekért, vagy mulasztásokért önálló felelősséggel tartoznak.
19. A Felek kötelesek működésük során a hatályos jogszabályok szerint eljárni és céljuk, hogy a korrupcióellenes, a tisztességes piaci magatartást szabályozó, versenyjogi valamint fogyasztóvédelmi szabályoknak, továbbá az üzleti etika általánosan elfogadott szabályainak megfeleljenek, a szerződés megkötése és teljesítése során ezeknek megfelelően járjanak el.
20. Felek kötelezettséget vállalnak arra, hogy a jelen szerződés teljesítése érdekében kötött szerződésekben fenti kötelezettségeiket a velük szerződő felekkel szemben is kikötik és érvényesítik.
21. A Felek tudomásul veszik, hogy a szerződés teljesítése során megismert, a másik fél tevékenységéhez kapcsolódó minden olyan adat, tény, információ, stb. (a továbbiakban: adat), amelynek a nyilvánosságra hozatala, illetéktelenek által történő megszerzése vagy felhasználása a jogosult jogszerű pénzügyi, gazdasági vagy biztonsági érdekét sértené vagy veszélyeztetné – és amelyet jogszabály egyébként más titokfajtának nem minősít - a Felek üzleti titkát képezi.
22. A Felek a tudomásukra jutó titkokat a vonatkozó jogszabályokra és a szerződésben foglaltakra figyelemmel kötelesek kezelni. Titoktartási kötelezettségük körében a tudomásukra jutott adatokat illetéktelen részére hozzáférhetővé nem tehetik, nem közölhetik, át nem adhatják, nyilvánosságra nem hozhatják – jogszabályi kötelezettség esetét kivéve – a szerződés megszűnését követően sem.
23. A Felek tudomásul veszik, hogy az általuk vállalt titoktartási kötelezettség azon harmadik személyekre is kiterjed, akiket a szerződés teljesítésébe bevonnak. A Felek kötelesek felhívni e személyek figyelmét a szerződésben foglalt titoktartási kötelezettségre, annak betartására, amelynek megtörténtét egymás részére bármikor igazolni is kötelesek.
24. A Felek közötti jogviszony bármely okból történő megszűnése esetén a Biztosító köteles haladéktalanul visszaadni vagy megsemmisíteni minden olyan bizalmas adatot tartalmazó dokumentumot, illetve arról készített másolatot, amellyel kapcsolatban titoktartási kötelezettség terheli.
25. A titoktartás alól kivételt képez az az eset, amikor valamelyik fél jogszabályban előírt kötelezettségének teljesítése érdekében hozza nyilvánosságra a fenti adatok valamelyikét.
26. A jelen titoktartási szabályok megsértéséért – az egyéb jogi következményeken túl - a Felek egymással szemben kártérítési felelősséggel tartoznak.

Szerződő Felek tudomásul veszik, hogy a szerződés a Kbt. 43. §-a (1) bekezdésének d) és f) pontjaiban és (2) bekezdésében foglaltakra figyelemmel nyilvános, tartalma közérdekből nyilvános adatnak minősül.

1. Kapcsolattartók:

|  |  |  |  |
| --- | --- | --- | --- |
|  | Kapcsolattartó neve | Telefon | E-mail |
| Biztosított: |  |  |  |
| Biztosító |  |  |  |

1. A jelen szerződésből eredő vitás kérdések rendezését a Felek elsődlegesen tárgyalások útján kötelesek rendezni. Ennek sikertelensége esetén a vitás kérdések rendezésére a szerződő Felek a polgári perrendtartásról szóló 1952. évi III. törvény szerint illetékes bírósághoz fordulnak.
2. Jelen szerződés három eredeti azonos tartalmú példányban készült, amelynek minden oldalát a Felek képviselői szignójukkal láttak el, melyből kettő példány a Szerződő/Biztosított(ak)at, egy példány a Biztosítót illeti meg.
3. Jelen szerződésben nem rendezett kérdésekre a Polgári Törvénykönyvről szóló 2013. évi V. törvény, a közbeszerzésekről szóló 2015. évi CXLIII. törvény, és végrehajtása tárgyában hatályba lépett rendeletek, valamint a vonatkozó egyéb jogszabályok irányadók.
4. Biztosító képviselője nyilatkozik, hogy – az államháztartásról szóló 2011. évi CXCV. törvény 41. § (6) bekezdése, valamint a nemzeti vagyonról szóló 2011. évi CXCVI. törvény 3. § 1 b) pontja alapján – az általa képviselt társaság átlátható szervezetnek minősül.
5. Jelen szerződést alkotó különböző dokumentumok kölcsönösen értelmezik egymást, de kétértelműség vagy eltérés, ellentmondás esetén a szerződés értelmezése szempontjából az alábbi sorrend minősül a dokumentumok fontossági sorrendjének és mindig a sorban előbb álló dokumentumban foglaltak az irányadók:
6. Jelen szerződés,
7. tárgyalások során létrejött műszaki specifikációk,
8. Biztosító végső ajánlata,
9. Biztosító ÁSZF-je.

Felek a jelen szerződést elolvasták, megértették, s mint akaratukkal mindenben megegyezőt, jóváhagyólag, cégszerűen írták alá.

**Melléklet:**

Szerződő Felek megállapodnak, hogy az alábbi dokumentumok a szerződés elválaszthatatlan részét képezik, valamint a Biztosító tevékenységét a következő dokumentumokban rögzített feltételek szerint végzi el:

1. sz. melléklet: Vagyonrészletező, Mérleg adatok, dolgozói létszám, bérköltség

2. sz. melléklet: Felolvasólap

3. sz. melléklet: Műszaki specifikáció

A közbeszerzési eljárás iratanyaga (eljárást megindító felhívás, közbeszerzési dokumentumok, adott esetben kiegészítő tájékoztatások, ajánlat, adott esetben hiánypótlási felhívás és hiánypótlások, adott esetben felvilágosítás kérések és arra adott válaszok, adott esetben indokolás kérések és indokolások, írásbeli összegezés az ajánlatok elbírálásáról) – annak csatolása nélkül is – a jelen szerződés elválaszthatatlan részét képezi.

Kelt: Budapest, 2017. ……………..

|  |  |
| --- | --- |
| Cég név, képviselő aláírása |  |
| Biztosító: |  |
| Szerződő/Biztosított(ak): |  |

**1. számú melléklet:** Vagyonrészletező, Mérleg adatok, dolgozói létszám, bérköltség

1. A nyertes Ajánlattevő felolvasó lapja szerint kerül kitöltésre [↑](#footnote-ref-2)